open-index/open-wikipedia-markdown huggingface dataset:
HMS Skipjack (J300)

**HMS Skipjack** (viirinumerot J300 ja M17) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston *HMCS Solebay*, mutta siitä luovuttiin jo ennen vesillelaskua ja alus siirrettiin Britannialle.

## Valmistus

Alus tilattiin nimellä *HMCS Solebay* Torontosta Toronto Ship Building Companylta, missä köli laskettiin 19. marraskuuta 1942. Alus laskettiin vesille 7. huhtikuuta 1943 ja valmistui 29. huhtikuuta 1944.

## Palvelus
Alus romutettiin 1959 Blythissä.

## Lähteet
*
*
*

### Viitteet
Génesis Rodríguez

**Génesis Rodríguez Pérez** (s. 29. heinäkuuta 1987 Miami, Florida) on yhdysvaltalais-venezuelalainen elokuva- ja televisionäyttelijä. Hän esitti Becky Ferreriä *[[Päivien viemää]]* -sarjassa 2005–2006 ja on näytellyt myös espanjankielisen Telemundo-kanavan telenoveloissa. Rodríguez tunnetaan muun muassa elokuvista *[[Reunalla (vuoden 2012 elokuva)|Reunalla]]*, *[[The Last Stand]]*, *[[Väärät paperit]]* ja *[[Big Hero 6]]*. Vuosina 2010–2011 hän näytteli kolmessa *[[Entourage]]*-televisiosarjan jaksossa.

Rodríguezin äiti on kuubalainen malli ja isä Venezuelasta kotoisin oleva laulaja José Luis Rodríguez. Génesis puhuu sujuvasti sekä espanjaa että englantia. Hän on näytellyt lapsesta saakka ja on opiskellut tanssia teini-ikäisestä alkaen. Näyttelemistä Rodríguez opiskeli käymällä kursseja teatteri- ja elokuvakoulussa.

## Filmografia

## Aiheesta muualla
*
Erling Eidem

**Erling Eidem** (23. huhtikuuta 1880 Göteborg – 14. huhtikuuta 1972 Vänersborg) oli Ruotsin arkkipiispa vuosina 1931–1950, Uuden testamentin eksegetiikan professori Lundissa 1928–1931 sekä yksi Kirkkojen maailmanneuvoston presidenteistä vuosina 1948–1954. Häneltä on suomennettu ainakin teos *Kärsivä Jumala*.

## Lähteet
Tadžikistanin piirit

**Tadžikistanin piirit** ovat Tadžikistanin paikallishallintoalueita. Maassa on 58 piiriä ja lisäksi 17 kaupunkia jotka eivät kuulu mihinkään piiriin. Piirit muodostuvat kylistä ja taajamista. Pääkaupunkialueen Dušanben neljä kaupunginosaa lasketaan joskus myös piireiksi.

## Luettelo
### Piirit

### Kaupungit

## Lähteet
Nina Almlöf

**Anette Nina Almlöf** (o.s. **Lundholm**, s. 26. huhtikuuta 1977 Ed, Uplanti, Ruotsi) on ruotsalainen entinen lapsinäyttelijä. 1990-luvun alussa ollessaan 14-vuotias hän näytteli joulukalenteriohjelmassa *Sunes jul* sekä elokuvassa *Sunes sommar* päähenkilön Lassen isosisarta Annaa.

## Lähteet
Jukka Weisell

**Jukka Weisell** on Oulun kaupungin konsernijohtaja.&thinsp;

Koulutukseltaan Weisell on kauppatieteiden maisteri (pääaineena johtaminen ja organisaatio) sekä rakennusinsinööri (yo-pohjainen) Wärtsilän teknillisestä oppilaitoksesta. Ennen nykyistä tehtäväänsä Weisell toimi Kiimingin kunnanjohtajana vuosina 2009–2012 ja sitä ennen Nousiaisten kunnanjohtajana 2008–2009. Limingan kunnan teknisenä johtajana Jukka Weisell toimi vuodet 1982–2008. Kunnallista uraa edelsi tiesuunnittelu-toimialan vetäminen (1979–1982) Insinööritoimisto Suunnittelukolmiossa Oulussa.

## Lähteet
Iso Lehmijärvi

**Iso Lehmijärvi**  eli **Lehmijärvi**  on Pirkanmaalla Hämeenkyrön Pinsiössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.

## Maantieto
Järven pituus on 500 metriä, leveys 400 metriä ja sen pinta-ala on 8,1 hehtaaria. Järvi sijaitsee Paskolamminmaan ja Ketunkivenkankaan välissä Hämeenkankaan Pinsiönharjun eteläpuolella. Osa se rantojen rinteistä ovat jyrkkää hiekkamaata. Ainoa tulo-oja tuo vettä Välisuolta ja järven luusua sijaitsee sen lounaiskärjessä, josta vesi virtaa Niittukorven suon läpi Pinsiönjokeen. Järvellä on 18 vapaa-ajan asuntoa ja kaksi kiinteää asuntoa, jonne pääsee yhdystieltä 13145.

Järven valuma-alue on hyvin pieni ja järven vesi on peräisin tästä valumasta sekä pohjavedestä, joka on peräisin Pinsiönharjusta.

Järvi kuuluu Muotialan osakaskunnalle, mutta järveä hoitaa Mahnalan osakaskunta sopimuksen mukaisesti.

## Veden laatu, kalastus ja kunnostustoimet
Aiemmin kirkasvetinen järvi on sameutunut ravinteiden ja leväskasvuston seurauksena 1990-luvun alkupuolelta alkaen. Tällöin järvestä katosi rapukanta. Vuonna 1994 tutkimuksissa todettiin ravinteista fosforin ja typen määrien olevan korkeat. Veden fosforipitoisuus vaihteli syvyyden mukaan 10 mikrogrammasta litraa kohti (μg/l) pintavesissä ja 17 μg/l 13 metrin syvyydessä. Typen korkeat määrät johtuivat sinilevien kyvystä yhteyttää typpeä ilmasta. Pohjalla on havaittu happipitoisuuden alenemista. Veden väriluku on 45−50 ja veden näkösyvyys oli vuonna 2005 2,2 metriä.

Vuonna 1998 suoritettiin järvellä tutkimuksellinen koekalastus. Saaliiksi tuli tavanomaisia kalalajeja: särki, ahven, hauki ja kiiski. Särjen osuus massasta oli 69%.

Iso Lehmijärven suojeluyhdistys on suorittanut kunnostustoimia. Näistä merkittävimmät ovat olleet hapettoman pohjaveden poispumppaaminen vuodesta 2003 alkaen, roskakalan pyyntiä vuodesta 2003 alkaen ja vesikasvillisuuden poistamista. Vuonna 2010 järveen asennettiin hapetuslaite, joka saa virtaa tuulivoimalasta.

## Lähteet

## Aiheesta muualla
* Urkin Piilopirtti: Verkkosivut
* Suunnistuskartta: Iso Lehmijärvi, Pinsiö-Sasi
Claude Autant-Lara

**Claude Autant-Lara** (5. elokuuta 1901 Luzarches, Val-d’Oise – 5. helmikuuta 2000 Antibes) oli ranskalainen elokuvaohjaaja ja -käsikirjoittaja, jonka tunnetuin elokuva on kansainvälisesti menestynyt *[[Paholainen ruumiissa]]* (1946). 1980- ja 1990-lukujen vaihteessa hän oli jonkin aikaa Euroopan parlamentin jäsen. 

Claude Autant-Lara vietti osan kouluvuosistaan Lontoossa, jonne hänen pasifistiäitinsä oli paennut ensimmäistä maailmansotaa. Elokuvauransa alussa hän toimi lavastajana ja puvustajana muun muassa Jean Renoirin mykkäelokuvassa *Nana* (1926), jossa hän myös näytteli.

Autant-Lara oli tuottelias ohjaaja, jonka tuotanto käsittää yli 30 elokuvaa. Niissä hän keskittyi erityisesti juonirakenteisiin ja dialogiin, ja teemana oli usein porvarillisen yhteiskunnan provokatiivinen kritisointi.

Claude Autant-Lara  oli nuorena voimakkaan vasemmistolainen, mutta vaihtoi kantaansa oikealle laidalle ja ryhtyi Kansallisen rintaman kannattajaksi. Hänet valittiin 1989 Euroopan parlamenttiin sen vanhimpana edustajana, mutta joutui pian eroamaan loukattuaan lehtihaastattelussa Simone Veilia ja muita keskitysleireiltä selviytyneitä. Hänet erotettiin myös Académie des Beaux-Artsin jäsenyydestä.

Autant-Lara kuoli Antibesissa 98-vuotiaana helmikuussa 2000.

## Ohjauksia

*Oikeusmurha!!! (*L’Affaire du Courrier de Lyon*, 1937, ohjaus Maurice Lehmannin kanssa)
*Katuojassa (*Le Ruisseau*, 1938, ohjaus Maurice Lehmannin kanssa)
*Varkaiden kesken (*Fric-Frac*, 1939, ohjaus Maurice Lehmannin kanssa)
*Herttua saa rukkaset (*Le Mariage de Chiffon*, 1941)
**Sylvie et le fantôme* (1945)
*Paholainen ruumiissa (*Le Diable au corps*, 1946)
*Sadan murhan majatalo (*L’Auberge rouge*, 1951)
*7 kuolemansyntiä (*Les Sept péchés capitaux*, 1952)
*Kun rakkaus kypsyy (*Le Blé en herbe*, 1953)
*Punaista ja mustaa (*Le Rouge et le noir*, 1954)
*Yön kuningatar (*Marguerite de la nuit*, 1955)
*Mustaa lihaa Pariisissa (*La Traversée de Paris*, 1956)
*Peluri (*Le Joueur*, 1958)
*Rakkaus on kohtaloni (*En cas de malheur*, 1958)
**Les Régates de San Francisco* (1959)
*Vihreä tamma (*La Jument verte*, 1959)
*Henrik IV:nnen lemmenseikkailut (*Vive Henri IV, Vive l’amour*, 1960)
*Monte Criston kreivi (*Le Comte de Monte-Cristo*, 1961)
*Älä tapa! (*Tu ne tueras point*, 1961)
**Le Meurtrier* (1962)
**Aujourd’hui* (1967)
**Le Franciscain de Bourges* (1967)

## Lähteet
Jüri

**Jüri** on virolainen miehen etunimi. Se on peräisin alasaksalaisesta nimestä Jürgen, joka (samoin kuin suomen *[[Yrjö]]* ja *[[Jyri]]*) viime kädessä palautuu kreikkalaisperäiseen pyhimyksennimeen Georgios.

## Tunnettuja nimenkantajia
Kaikki listan henkilöt ovat virolaisia.

*Jüri Alperten (1957–2020), kapellimestari
*Jüri Arrak (1936–2022), kuvataiteilija
*Jüri Ehlvest (1967–2006), kirjailija
*Jüri Jaakson (1870–1942), poliitikko
*Jüri Jaanson (s. 1965), soutaja
*Jüri Järvet (1919–1995), näyttelijä
*Jüri Kolk (s. 1972), runoilija, kääntäjä ja kolumnisti
*Jüri Kraft (1935–2023), poliitikko, Neuvosto-Viron ministeri ja tekstiiliteollisuusyrittäjä
*Jüri Kukk (1940–1981), kemisti ja vapaustaistelija
*Jüri Lina (s. 1949), kirjailija ja elokuvaohjaaja
*Jüri Lossmann (1891–1984), juoksija
*Jüri Luik (s. 1966), poliitikko ja ministeri
*Jüri Mõis (s. 1956), yrittäjä, poliitikko ja ministeri
*Jüri Pihl (1954–2019), virkamies, poliitikko ja ministeri
*Jüri Pootsmann (s. 1994), laulaja
*Jüri Ratas (s. 1978), poliitikko
*Jüri Reinvere (s. 1971), säveltäjä ja runoilija
*Jüri Tamm (1957–2021), moukarinheittäjä ja poliitikko
*Jüri Tarmak (s. 1946), korkeushyppääjä
*Jüri Tuulik (1940–2014), kirjailija ja toimittaja
*Jüri Täht (1930–2022), sellisti
*Jüri Uluots (1890–1945), poliitikko ja päätoimittaja
*Jüri Vilms (1889–1918), toimittaja, valtiomies ja juristi
*Jüri Vips (s. 2000), kilpa-autoilija

## Paikkoja
*Jüri, pienkauppala Raen kunnassa Virossa

## Lähteet
John Johansson i Brånsta

**John Harald Johansson** (2. heinäkuuta 1894, Kumla – 13. marraskuuta 1954, Kumla) oli ruotsalainen maanviljelijä ja poliitikko, joka kuului keskustapuolueeseen.

John Johansson oli Ruotsin valtiopäivien ensimmäisen kamarin jäsen vuodesta 1951 kuolemaansa saakka Örebron läänin vaalipiiristä valittuna.
Mirzo Tursunzoda

**Mirzo Tursunzoda** (, , 2. toukokuuta 1911 nykyisen Tursunzodan piirin Qaratoğin kylä – 24. syyskuuta 1977 Dušanbe) oli tadžikistanilainen neuvostorunoilija.

Mirzo Tursunzoda syntyi puusepän perheeseen. Hän opiskeli opettajateknikumissa ja valmistui vuonna 1930 Tadžikistanin valistusinstituutista Taškentissa. Sen jälkeen Tursunzoda työskenteli *Komsomoli Todžikiston* -nuorisolehdessä ja Leninabadin teatterissa. Vuonna 1935 hän siirtyi töihin Tadžikistanin kirjailijaliittoon. Vuonna 1939 Tursunzoda valittiin kirjailijaliiton hallituksen puheenjohtajaksi. Vuodesta 1946 aina kuolemaansa saakka hän työskenteli Tadžikistanin kirjailijaliiton puheenjohtajana ja vuodesta 1959 myös Neuvostoliiton kirjailijaliiton hallituksen sihteerinä.

Tursunzodan kirjailijanura alkoi vuonna 1929 sanomalehtien sivuilla ilmestyneistä kertomuksista ja kuvauksista. Ensimmäiset runonsa hän julkaisi vuonna 1935. Runoilijan laaja tuotanto käsittää lähinnä ajankohtaista kansalaislyriikkaa. Hän on kirjoittanut myös näytelmiä ja kirjallisuuskritiikkiä. Hän sai teoksistaan Stalin-palkinnon vuonna 1948, Lenin-palkinnon vuonna 1960, Tadžikistanin SNT:n valtionpalkinnon vuonna 1963 ja kansainvälisen Nehru-palkinnon vuonna 1967.

Kirjailija liittyi kommunistipuolueeseen vuonna 1941. Hän toimi Tadžikistanin kommunistipuolueen keskuskomitean jäsenenä, Neuvostoliiton korkeimman neuvoston edustajana sekä monissa muissa luottamustehtävissä. Hänelle on myönnetty sosialistisen työn sankarin arvonimi (1967) ja monia muita kunnianosoituksia.

Aiemmin nimellä *Regar* tunnettu kaupunki nimettiin vuonna 1978 kirjailijan mukaan Tursunzodaksi.

## Lähteet

## Aiheesta muualla
* Kratkaja literaturnaja entsiklopedija
Guyanan presidentti

**Guyanan kooperatiivisen tasavallan presidentti** () on Guyanan valtionpäämies, hallituksen päämies sekä Guyanan asevoimien ylipäällikkö. Presidenttinä toimii kansalliskokouksen enemmistöpuolueen johtaja. Hän nimittää Guyanan pääministerin ja Guyanan hallituksen. Guyanalle valittiin ensimmäinen presidentti Arthur Chung vuonna 1970, jolloin maa muuttui tasavallaksi, mitä ennen valtionpäämiehenä oli ollut Yhdistyneen kuningaskunnan monarkki. Aluksi presidentin asema oli lähinnä seremoniallinen, mutta vuonna 1980 kansanäänestyksen tuloksen perusteella presidentin valtaoikeuksia lisättiin. Guyana on Amerikan ainoa semipresidentiaalinen maa.

Maan perustuslain mukaan presidentiksi valittavan henkilön tulee täyttää seuraavat ehdot:

* syntyperäinen Guyanan kansalainen
* on asunut maassa väh. 7 vuotta ennen ehdokkaaksi asettumista
* on pätevä toimimaan kansalliskokouksen edustajana

Vuonna 2019 Guyanan korkein oikeus linjasi, että kaksoiskansalaiset eivät voi toimia kansalliskongressin edustajina eivätkä sitä kautta myöskään presidenttinä.

## Luettelo presidenteistä

## Lähteet
Sallilan voimalaitos

**Sallilan voimalaitos** on vesivoimalaitos Sallilankoskessa Loimijoessa Vampulassa Huittisissa. Voimalan patoallas on Kiltajärvi, joka muodostaa joen laajentuman. Se on toinen Sallila Energian voimalaitoksista, toinen on Loimijoessa Alastarolla Loimaalla sijaitseva Vuolteen voimalaitos. Sallilan voimalaitoksen rakentaminen alkoi vuonna 1919, kun silloinen Sallilan Sähkölaitos Osakeyhtiö oli perustettu tätä tarkoitusta varten vuonna 1914. Voimala uusittiin perusteellisessa korjauksessa vuonna 1986.
Voimalaitos valmistui 1920. Sen putous on 5,8 metriä ja teho 0,75 MW.

## Lähteet
Vuolteen voimalaitos

**Vuolteen voimalaitos** on vesivoimalaitos  Loimijoessa Alastarolla Loimaalla. Se on Sallilan voimalaitoksen ohella toinen Sallila Energian voimalaitoksista.  Voimalaitos valmistui vuonna 1955.

## Lähteet
Jere Sneck

**Jere Sneck** (s. 5. toukokuuta 1994 Helsinki) on suomalainen jääkiekkopuolustaja, joka pelaa SM-liigajoukkue Saimaan Pallossa. *[[Etelä-Saimaa]]n* toimittaja Anssi Silvennoinen on luonnehtinut häntä kahden suunnan puolustajaksi, jolta löytyy ulottuvuutta, voimaa ja kiekollista taitoa. Sneckin tulee kuitenkin kehittyä vielä terävyydessä ja pelinopeudessa.

## Ura
### Seuraura
Sneck on Jokereiden kasvatti. Hän voitti C-nuorten Suomenmestaruuden vuosina 2009 ja 2010. Kaudella 2011–2012 Sneck toimi seuran B-nuorten varakapteenina. Hän voitti koko B-nuorten SM-sarjan puolustajien piste- ja syöttöpörssin tehoilla 8+20=28. Sneck voitti kauden päätteeksi B-nuorten Suomenmestaruuden, palkittiin sarjan parhaana puolustajana Pekka Marjamäki -palkinnolla sekä valittiin tähdistökentälliseen. Kaudella 2013–2014 hän toimi Jokereiden A-nuorten varakapteenina ja oli yhdeksällä osumallaan joukkueen eniten maaleja tehnyt puolustaja. Hän sijoittui 29 tehopisteellään A-nuorten SM-liigan puolustajien pistepörssissä viidenneksi Bluesin Nico Nurmikannan kanssa. Sneck valittiin kauden päätteeksi sarjan toiseen tähdistökentälliseen.

Huhtikuussa 2014 Sneck teki kaksivuotisen KHL-sopimuksen Jokereiden kanssa. Elokuussa seura lainasi hänet koko kaudeksi 2014–2015 Mestis-joukkue Kiekko-Vantaaseen, jonka kapteenistoon Sneck myös kuului. Hänen tulokaskautensa toi 31 runkosarjaottelussa tehot 5+4=9. Sneck vahvisti kevätkaudella myös Jokereiden A-nuoria.

Elokuussa 2015 Jokerit lainasi hänet koko syyskauden 2015–2016 ajaksi TuToon. Sneck kutsuttiin kuitenkin loukkaantumisten myötä Jokereiden vahvuuteen jo syyskuussa. Hän teki KHL-debyyttinsä 25. syyskuuta 2015 vieraissa SKA Pietaria vastaan, jolloin Sneck sai jääaikaa 15.20 minuuttia. Tammikuussa 2016 hän jätti TuTon ja siirtyi loppukaudeksi Jokereiden vahvuuteen. Sneck pelasi joukkueessa kauden aikana viisi runkosarja- ja kaksi playoff-ottelua ilman tehopisteitä. Hän edusti Jokereita myös Spengler Cupissa.

Kaudeksi 2016–2017 Sneck siirtyi kaksivuotisella sopimuksella SM-liigajoukkue Saimaan Palloon. Hän teki ensimmäisen miesten pääsarjamaalinsa 20. lokakuuta 2016 Vaasan Sportia vastaan. Juha Kuokkanen valitsi Sneckin ottelun Alumnien tähtien kolmostähdeksi. Hän teki tulokaskautensa aikana 47 runkosarja- ja kahdeksassa Mestarien liigan ottelussa tehot 1+1=2. Huhtikuussa 2018 Sneck teki SaiPan kanssa vuoden mittaisen jatkosopimuksen, kuten taas vuotta myöhemmin huhtikuussa 2019.

Kausi 2019–2020 Sneckillä osoittautui epätasaiseksi ja rikkonaiseksi ja hän pelasi vain 14 runkosarjaottelua. 20. joulukuuta 2019 Sneck pelasi 149. peräkkäisen SM-liigan runkosarjaottelunsa ilman maalia, jolloin hänestä tuli SaiPan seurahistorian eniten peräkkäisiä runkosarjaotteluita ilman maalia pelannut pelaaja. Sneckin ennätys oli aiemmin Matti Hanan hallussa vuosina 2000–2004. Hänen kautensa päättyi loukkaantumiseen joulukuun lopulla.

### Maajoukkueura
Sneck on pelannut neljä nuorten ja 15 poikien maaottelua.

## Muuta
Sneckin isoveli Jose pelaa hyökkääjänä II-divisioonajoukkue HC Vantaassa.

## Tilastot

## Lähteet
*
*
*

### Viitteet
Kirkuk (maakunta)

**Kirkuk** (, ) on Irakin pohjoisosassa sijaitseva kuvernementti (maakunta). Se kattaa 9&nbsp;679 neliökilometriä eli 2,2 prosenttia Irakin pinta-alasta. Vuosina 1976–2006 aluetta kutsuttiin *At-Taminin kuvernementiksi* (*at-Ta’mīn*), mikä viittasi sosialisoituihin, kansallisesti omistettuihin öljy- ja kaasuvarantoihin.

Kuvernementti rajautuu etelässä ja lounaassa Saladinin (Salah al-Din), pohjoisessa Erbilin ja idässä Sulaimaniyyan kuvernementtiin.

Kuvernementin väkiluku oli vuoden 1997 väestönlaskennassa 753&nbsp;171. Vuonna 2013 asukkaita arvioitiin olevan 1&nbsp;324&nbsp;677 (4,2 &nbsp;% Irakin väestöstä). Väestöstä 71,7 prosenttia asui kaupungeissa ja 28,3 prosenttia maaseudulla.

Kuvernementti jakautuu neljään piirikuntaan:
* Dabes (Dibis, Dibs; kurdiksi Dûbiz, 5&nbsp;% väestöstä), 
* Daquq (Daqûq, 7&nbsp;%),
* Hawija (al-Hawija; Xiwîlên, 20&nbsp;%), ja
* Kirkuk (Kerkûk, 68&nbsp;%).

Kuvernementin hallintokeskus on Kirkukin kaupunki, joka sijaitsee linnuntietä noin 240 kilometriä Irakin pääkaupunki Bagdadista pohjoiseen.

Elinkeinoista keskeisiä ovat maatalouteen liittyvä liiketoiminta, tukku- ja vähittäiskauppa, tuotannollinen toiminta sekä ammatilliset palvelut. Maakunnalla on laajat öljyvarannot, mutta nämä hyödyttivät sitä taloudellisesti suoraan vain vähän, sillä pääosaa varannoista ei ole kehitetty porausvalmiuteen. Valmisteleva kehitystoiminta sitoo kuitenkin hallinnon voimavaroja ja öljyntuotannon ympäristövaikutuksia pidetään haitallisena.

Kansallisen köyhyysrajan (2,5 USD/päivä) alapuolella oli vuonna 2011 noin 4,2 prosenttia väestöstä, missä suhteessa Kirkukin Kuvernementti kuuluu Irakin parhaimmistoon (keskimäärin irakilaisista 11,5&nbsp;% eli köyhyysrajaa niukemmin).

Vuonna 2015 Irakin armeija on vallannut osia maakunnasta Isisiltä erityisesti Kirkukin etelä- ja länsipuolelta. Kurdijoukot hallitsivat Kirkukin kaupunkia maaliskuusta 2015 lähtien. Isisin vastainen taistelu jatkui syksyllä 2015 yhä Daquqin ja Hawijan piirikunnissa. Irakin armeijan joukot ilmoittivat vallanneensa Hawijan lokakuun alussa 2017 ja myöhemmin samassa kuussa sen joukot ottivat yhteen kurdijoukkojen kanssa vallaten koko maakunnan alueen kurdeilta saman kuun loppupuolella.


## Lähteet

## Aiheesta muualla

*Dominique Soguel, Christian Science Monitor: ISIS Is Terrorizing Areas Of Iraq It Doesn't Control (26.8.2014)  (businessinsider.com)
*Some Iraqis are ditching the fight against ISIS for life in Europe (Reuters, 21.9.2015)  (businessinsider.com)
Sojuz TMA-18M

**Sojuz TMA-18M** () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 2. syyskuuta 2015 Baikonurin kosmodromilta Kazakstanista mukanaan kolme avaruuslentäjää ja rahtia asemalle.

Avaruuslennolle osallistuvat toimivat ISS-aseman Retkikunta 45:n täydennysmiehistönä. Alus toimi ISS:n pelastusaluksena kunnes palasi maahan maaliskuussa 2016.

## Miehistö
* Sergei Volkov, Venäjän avaruusjärjestö, päällikkö
* Andreas Mogensen, ESA
* Aidyn Aimbetov, KazCosmos

### Varamiehistö
* Oleg Skripotška, Venäjän avaruusjärjestö, päällikkö
* Thomas Pesquet, ESA
* Sergei Prokopjev, Venäjän avaruusjärjestö

## Lähteet

## Aiheesta muualla
Vesikosken voimalaitos (Loimaa)

**Vesikosken voimalaitos** on Loimaalla Vesikosken kylässä Loimijoen Vesikoskessa toiminut vesivoimala. Voimalaitos rakennettiin vuonna 1908 Loimaan Vesikoskessa toimineen Loimijoen paperitehtaan tarpeisiin. Vuonna 1921 voimalaitos siirtyi Loimaan sähkölaitoksen omistukseen. Kun kosken putoskorkeus oli pieni, voimalan merkitys jäi kuitenkin vähäiseksi. 1990-luvulla Vesikosken sähkölaitoksen osti Sallila Energia, joka myi voimalaitoksen vuonna 1999. Voimalan kunnostamiseen haettiin 2000-luvun alussa lupaa, mutta hakemus peruttiin. Vuonna 2008 voimalaitoksen omisti helsinkiläinen Waterpumps WP.

## Lähteet
Qadisiyya

**Qadissiyya** tai **al-Qadisiyyan maakunta** (, joskus myös hallintokeskuksensa mukaan *Diwaniyyan maakunta*) on Irakin keskiosissa, pääkaupunki Bagdadista eteläkaakkoon sijaitseva kuvernoraatti (maakunta). Se kattaa 8&nbsp;153 neliökilometriä eli 1,9 prosenttia Irakin pinta-alasta. Se on nimetty samannimisen, historiallisen Mesopotamian kaupungin mukaan.

Maakunnan väkiluku oli vuoden 1997 väestönlaskennassa 751&nbsp;331. Vuonna 2013 asukkaita arvioitiin olevan 1&nbsp;076&nbsp;658 (3,4&nbsp;% Irakin väestöstä). Väestöstä 56,5 prosenttia asui kaupungeissa ja 43,5 prosenttia maaseudulla. Maakunta kuuluu Irakin köyhimpien joukkoon. Vuonna 2011 asukkaista 19,2&nbsp;% tuli toimeen kansallisen köyhyysrajaa (2,5 USD/päivä) vähemmällä. 

Qadissiyya sijaitsee Eufratin ja sen sivuhaaran, Hamzan piirikunnan läpi virtaavan Shamiyyajoen alueella. Maaperä onkin Irakin ravinteikkaimpia ja maatalous on talouselämän keskeinen osa. Viljelykasveista mainittakoon riisi, vehnä, kaura, hibiscus ja meloni. Maakunnan teollisuus tuottaa ajoneuvojen renkaita, meijerituotteita ja puuvillatekstiilejä. 

Paikallishallintoa varten kuvernoraatti jakautuu neljään piirikuntaan:
* Afaq (14&nbsp;% väestöstä),
* Diwaniyya (47&nbsp;%),
* Hamza (al-Hamza, 18&nbsp;%) ja
* ash-Shamiyya (al-Shamiya, 21&nbsp;%).

Kuvernoraatin hallintokaupunki on Diwaniyya, joka sijaitsee linnuntietä noin 155 kilometriä Irakin pääkaupunki Bagdadista eteläkaakkoon.


صور من محافظة الديوانية3.jpg|Näkymä ash-Shamiyyasta.
صور من محافظة الديوانية2.jpg|Näkymä ash-Shamiyyasta.
فلكة الدلال.jpg|

## Lähteet

## Aiheesta muualla
Annukka Peura

**Annukka Peura** (s. 1968 Turku) on suomalainen runoilija. 

## Teoksia
* *Kaaoksen matkustaja* : runoja. WSOY 1989
* *Erotus* : runoja. WSOY 1995

## Toimitustöitä
* *MOTMOT : elävien runoilijoiden klubin vuosikirja* ; toimittajat Annukka Peura ja J. Koskelainen. WSOY 1996
* *Runoilevien naisten kaupunki : uutta ranskankielistä ruonoutta* ; toimittaneet ja suomentaneet Marja Haapio, Kristina Haataja, Jouni Inkala, Annukka Peura, Helena Sinervo ja Anni Sumari. Tammi 2010

## Palkinnot
* J. H. Erkon kirjoituskilpailu 1989
* Kalevi Jäntin palkinto 1996 

## Lähteet
HMS Aubrietia (M96)

**HMS Aubrietia** (viirinumerot M96 ja K96) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.

## Valmistus

Alus tilattiin 25. heinäkuuta 1939 George Brown and Companyltä Greenockista, missä köli laskettiin vielä samana vuonna 27. lokakuuta. Alus laskettiin vesille 5. syyskuuta 1940 ja valmistui vielä saman vuoden lopulla 23. joulukuuta.

## Palvelus
Alus sijoitettiin 1947 poistolistalle ja myytiin 1948 norjalaiselle laivanvarustajalle, joka nimesi aluksen *Arnfinn Berganiksi*. Alus myytiin romutettavaksi 1966.

## Lähteet
*
*
*

### Viitteet
Abel Ferrara

**Abel Ferrara** (s. 19. heinäkuuta 1951 Bronx, New York) on yhdysvaltalainen elokuvaohjaaja, -käsikirjoittaja ja näyttelijä, jonka tunnettuja ohjauksia ovat *[[Koston enkeli (vuoden 1981 elokuva)|Koston enkeli]]* (1981), *[[New Yorkin kuningas]]* (1990) ja *[[Paha poliisi (vuoden 1992 elokuva)|Paha poliisi]]* (1992).

Ferrara syntyi New Yorkin Bronxissa italialais-irlantilaiseen perheeseen, joka muutti pian Peekskilliin Bronxista pohjoiseen. Hän opiskeli elokuvantekoa New Yorkin osavaltionyliopistossa (SUNY) Syracusessa, jossa hän ohjasi useita lyhytelokuvia. Opiskelujen jälkeen hän ohjasi pornoelokuvan *9 Lives of a Wet Pussy Cat* (1976), jonka pääroolissa oli hänen silloinen tyttöystävänsä. Hänen varsinainen esikoiselokuvansa oli grindhouse-slasher *[[The Driller Killer]]* (1979), jossa hän myös näytteli pääosaa nimellä Jimmy Laine. Sitä seurasivat raiskauksen jälkeisestä kostosta kertova *[[Koston enkeli (vuoden 1981 elokuva)|tKoston enkeli]]* (1981) ja strippareiden murhaajasta kertova *[[Armoton kaupunki]]* (1984), jonka pääosia näyttelivät Tom Berenger ja Melanie Griffith. Niiden jälkeen Ferrara siirtyi ohjaamaan televisiosarjoja, kuten parin jakson verran suosittua *[[Miami Vice]]a*.

Vuoden 1990 elokuvaa *New Yorkin kuningas* seurasivat muun muassa Harvey Keitelin kanssa tehdyt *Paha poliisi* (1992) ja *[[Snake eyes – Käärmeensilmä]]* (1993). Ferraran myöhempiä elokuvia ovat *[[Hautajaiset (elokuva)|Hautajaiset]]* (1996), *[[Muistikatkoksia]]* (1997) ja *[[New Rose Hotel – tuomiopäivän salaliitto]]* (1998).

Myöhempinä vuosinaan Ferrara on asunut Roomassa, kärsinyt päihderiippuvuudesta ja kääntynyt katolilaisuudesta buddhismiin.

Ferrara on käyttänyt elokuviensa teossa myös aliasta *Jimmy Laine*.

## Lähteet

## Aiheesta muualla

* 
*
Sojuz TMA-17M

**Sojuz TMA-17M** () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 22. heinäkuuta 2015 Baikonurin kosmodromilta Kazakstanista mukanaan kolme avaruuslentäjää ja rahtia asemalle.

Avaruuslennolle osallistuvat toimivat ISS-aseman Retkikunta 44:n täydennysmiehistönä. Alus toimi ISS:n pelastusaluksena ja palasi maahan joulukuussa 2015.

## Miehistö
* Oleg Kononenko, Venäjän avaruusjärjestö, päällikkö
* Kimiya Yui, JAXA
* Kjell N. Lindgren, NASA

### Varamiehistö
* Juri Malentšenko, Venäjän avaruusjärjestö, päällikkö
* Timothy Peake, ESA
* Timothy Kopra, NASA

## Lähteet

## Aiheesta muualla
HMS Auricula (K12)

**HMS Auricula** (viirinumero K12) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.

## Valmistus

Alus tilattiin 25. heinäkuuta 1939 George Brown and Companyltä Greenockista, missä köli laskettiin vielä samana vuonna 25. marraskuuta. Alus laskettiin vesille 14. marraskuuta 1940 ja valmistui 5. maaliskuuta 1941.

## Palvelus
Alus upotettiin 6. toukokuuta 1942.

## Lähteet
*
*
*

### Viitteet
HMS Azalea (K25)

**HMS Azalea** (viirinumero K25) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.

## Valmistus

Alus tilattiin 25. heinäkuuta 1939 East Yorkshirestä Beverleystä Cook, Welton and Gemmelliltä, missä köli laskettiin vielä samana vuonna 15. marraskuuta. Alus laskettiin vesille 8. heinäkuuta 1940 ja valmistui 17. tammikuuta 1941.

## Palvelus
Alus myytiin 1946 siviilikäyttöön.

## Lähteet
*
*
*

### Viitteet
HMS Begonia (M66)

**HMS Begonia** (viirinumerot M66 ja K66) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.

## Valmistus

Alus tilattiin 25. heinäkuuta 1939 East Yorkshirestä Beverleystä Cook, Welton and Gemmelliltä, missä köli laskettiin 13. huhtikuuta 1940. Alus laskettiin vesille 18. syyskuuta ja valmistui 3. maaliskuuta 1941.

## Palvelus
Alus luovutettiin Yhdysvaltain laivastolle nimellä *USS Impulse*.

## USS Impulse (PG-68)
Alus otettiin Yhdysvaltain laivaston palvelukseen 16. maaliskuuta 1942 Lontoossa ensimmäisenä päällikkönään C. M. Lyons. Se lähti 15. huhtikuuta Londonderrystä Pohjois-Irlannista saattueen mukana Yhdysvaltoihin. Alus saapui 4. toukokuuta New Yorkiin, mistä se jatkoi edelleen Norfolkiin. Alus aloitti palveluksensa suojaten rannikkosaattueita Norfolkista Key Westiin. Alus palasi New Yorkiin 25. elokuuta suojaamaan saattueita New Yorkista Kuubaan Guantanamonlahdelle.

Alus saapui 6. heinäkuuta 1945 Britannialle palauttamista varten Bostoniin. Se lähti 1. elokuuta Harwichiin, jonne alus saapui 15. elokuuta. Alus poistettiin Yhdysvaltain laivaston palveluksesta 22. elokuuta ja palautettiin Britannian kuninkaalliselle laivastolle, joka myi sen vuonna 1946.

## Lähteet
*
*
*

### Viitteet
Sari Malkamäki

**Sari Johanna Malkamäki** (s. 9. joulukuuta 1962 Alahärmä) on suomalainen Helsingissä asuva kirjailija ja toimittaja.

## Henkilöhistoria
Malkamäki syntyi teknikko Aki Malkamäen ja perushoitaja Marja-Liisa Latukan perheeseen. Hänen avopuolisonsa 1985–2003 oli toimitussihteeri Jussi Harmaala, vuodesta 2003 se on ollu kirjailija Esa Sariola. Ylioppilaaksi Malkamäki tuli 1981. Hän opiskeli kotimaista kirjallisuutta ja sosiologiaa Helsingin yliopistossa ja valmistui filosofian maisteriksi 1991. Kirjoittamisen ohella hän on toiminut myös radiokuunnelmien, tv-ohjelmien, kirjojen ja harrastajakirjoittajatekstien arvostelijana sekä ohjannut harrastajakirjoittajia ja vetänyt kirjoituskursseja. Valtion viisivuotisen kirjailija-apurahan Malkamäki sai vuonna 2009.

## Teoksia
* *Tiikerikakku* : novelleja. Otava 1994
* *Yöpäivystäjä*. Otava 1995
* *Sunnuntaina kahdelta* : novelleja. Otava 1997
* *Marraskuun tyttäret*. Otava 1998
* *Ilmatasku* : novelleja. Otava 2000
* *Jokin yhteinen maailma* : romaani. Otava 2002
* *Urheat pienet naiset* : romaani. Otava 2004
* *Toinen kattaus* : novelleja. Otava 2006
* *Viikon päivät*. Otava 2008
* *Jälkikasvu* : novelleja. Otava 2009
* *Viisas vaimo ja muita avioliittotarinoita* : novelleja. Otava 2011

## Palkinnot
* J. H. Erkon kirjoituskilpailu 1989

## Lähteet
Panu Räty

**Panu Räty** (s. 1966 Valkeala) on suomalainen toimittaja ja kirjailija. 

Räty aloitti toimittajana City-lehdessä 1980-luvun lopulla. Hän toimi Image-lehdessä toimitussihteerinä 1994–1995 ja toimituspäällikkönä 1995–2000. Räty siirtyi vapaaksi toimittajaksi vuonna 2000 ja hän on kirjoittanut juttuja muun muassa Helsingin Sanomien kuukausiliitteeseen ja Suomen Kuvalehteen. Räty on käsitellyt jutuissaan usein yhteiskunnallisia aiheita kuten rikollisuutta, narkomaaneja ja asunnottomuutta. Räty on toiminut myös kirjoittajakouluttajana. 

## Teoksia
* *XYZ* : romaani. WSOY 1994
* *Muuri*. WSOY 1998
* *Koditon - Homeless* ; valokuvat Ben Kaila ; teksti Panu Räty. Musta taide, Helsinki 2002
* *Editointi aikakauslehdessä* ; kirj. Maija Töyry, Panu Räty, Kristiina Kuisma. Taideteollisen korkeakoulun julkaisusarja B 89. Taideteollinen korkeakoulu - IADE Suomen taideyliopistojen koulutus-ja kehittämisinstituutti, Helsinki 2008

## Toimitustöitä
* *Ryhmä 99* ; toimittaneet Silja Hiidenheimo, Jukka Koskelainen, Panu Räty. Tammi 1999

## Palkinnot
* J. H. Erkon kirjoituskilpailu 1992

## Lähteet

## Aiheesta muualla
* Panu Rädyn kotisivut
Giovanni Simeone

**Giovanni Pablo Simeone Baldini** (s. 5. heinäkuuta 1995 Buenos Aires, Argentiina) on argentiinalainen jalkapalloilija, joka edustaa Italian Serie A:ssa pelaavaa SSC Napolia. Oikeajalkainen Simeone on pelipaikaltaan hyökkääjä.

## Ura
### Seurajoukkueura
Simeone on River Platen kasvatti. Hän debytoi seuran edustusjoukkueen paidassa Argentiinan Primera Divisiónissa kaudella 2013–2014, jolloin hän pelasi 17 ottelua tehden kaksi maalia. Vuonna 2014 Simeone voitti seuran kanssa Primera Divisiónin Torneo Finalin sekä Copa Sudamericanan ja vuonna 2015 Recopa Sudamericanan ja Copa Libertadoresin.

Heinäkuussa 2015 Simeone siirtyi lainalle saman sarjan Club Atlético Banfieldiin. Vuonna 2016 hän siirtyi Italiaan, ensin Genoaan, jossa pelasi  kauden aikana 35 Serie A:n ottelua ja teki 12 maalia. Vuonna 2017 hän siirtyi Fiorentinaan 17 miljoonalla eurolla. Hän pelasi seurassa kahden kauden aikana 74 Italian pääsarjaottelua ja teki 20 maalia. Kesällä 2019 hän siirtyi lainasopimuksella Cagliariin ja siirto vakinaistettiin seuraavana kesänä. Hän pelasi Cagliarissa runsaan kahden kauden aikana 71 ottelua ja teki 18 maalia. Kaudella 2021–2022 hän pelasi Veronassa lainalla 35 Serie A -ottelua ja teki 17 maalia. Hän siirtyi Veronaan 10,5 miljoonalla eurolla heinäkuussa 2022, mutta pelasi kauden 2022–2023 lainalla Napolissa, joka voitti Italian-mestaruuden. Kauden 25 liigaottelussa hän viimeisteli neljä maalia. Mestarien liigassa pelaamissaan seitsemässä ottelussa hän teki niin ikään neljä maalia. Hän siirtyi vakituisesti Napoliin 12 miljoonalla eurolla kesällä 2023.

### Maajoukkueura
Simeone kuului Argentiinan alle 20-vuotiaiden maajoukkueeseen vuoden 2015 Etelä-Amerikan -mestaruusturnauksessa, jossa Argentiina voitti mestaruuden ja Simeone turnauksen maalikuninkuuden yhdeksällä osumallaan. Aikuisten maajoukkuetasolla Simeone olisi voinut edustaa myös synnyinmaataan Espanjaa mutta pelasi ensimmäisen maaottelunsa Argentiinan A-maajoukkueessa syyskuussa 2018. Pelattuaan viidessä ystävyysottelussa vuonna 2018 hän pelasi seuraavan maaottelunsa kesäkuussa 2023.

## Muuta
Simeonen isä Diego Simeone oli myös ammattilaisjalkapalloilija. Nykyisin hän toimii espanjalaisen Atlético Madridin päävalmentajana. Giovanni Simeone syntyi Diegon pelatessa samassa madridilaisseurassa.

## Saavutukset
**[[River Plate]]**
* Argentiinan Primera División: Torneo Final (2015)
* Copa Sudamericana: 2014
* Copa Libertadores: 2015
* Recopa Sudamericana: 2015

**[[SSC Napoli|Napoli]]**
* Serie A: 2023

**[[Argentiinan jalkapallomaajoukkue|Argentiina]]**
* Alle 20-vuotiaiden Etelä-Amerikan-mestaruuskilpailut: kultaa (2015)

## Lähteet
Miguel Alvariño

**Miguel Alvariño Garcia** (s. 31. toukokuuta 1994) on espanjalainen jousiampuja. Hän on 180 senttimetriä pitkä ja painaa 82 kilogrammaa.

Alvariño oli mukana vuoden 2015 Euroopan kisoissa Bakussa, josta hän saavutti kultaa henkilökohtaisesta kilpailusta ja hopeaa joukkuekilpailusta. Hän on myös osallistunut yksiin nuorten MM-kilpailuihin, vuonna 2013.

Vuonna 2005 jousiammunnan aloittanut Alvariño on oikeakätinen.

## Lähteet
Salla Savolainen

**Salla Savolainen** (s. 21. syyskuuta 1962 Luumäki) on suomalainen kuvittaja ja lastenkirjailija. Hän on kuvittanut erityisesti lastenkirjoja, mutta on kuvittanut myös oppikirjoja ja tehnyt lehtikuvituksia.

## Elämä ja ura
Savolainen valmistui ylioppilaaksi vuonna 1982 ja taiteen maisteriksi taidekasvatuksen osastolta Taideteollisesta korkeakoulusta vuonna 1994.

Savolainen on julkaissut omia kuvakirjoja ja tehnyt kuvituksia yli 40 teokseen. Savolainen on kuvittanut muiden muassa Tittamari Marttisen *Taneli Kaneli* -sarjaa, Riina Katajavuoren *Pentti*-sarjaa, Leena Virtasen *Xing*-sarjaa, Tove Appelgrenin *Vesta-Linnea*-sarjaa ja Tapani Baggen *Tahvo ja Bella* -kirjoja. Hän on kuvittanut myös uusimmat Sinikka ja Tiina Nopolan *[[Heinähattu ja Vilttitossu]]* -teokset. Hän on tehnyt yhteistyössä Reetta Niemelän kanssa kirjan *Sinisen Kärpäsen Sirkus* (2010) ja *Tikkumäki*-sarjaa, jota on julkaistu myös ulkomailla. Hänen kuvituksiaan on ollut esillä useissa näyttelyissä Suomessa ja ulkomailla, muun muassa lasten- ja nuortenkirjakuvituksiin keskittyvässä Bratislavan biennaalissa. Lastenkirjojen lisäksi Savolainen on tehnyt myös kuvituksia lehtiin ja oppikirjoihin, kuten äidinkielen *Kirjakuja*-sarjaan.

### Palkinnot ja tunnustukset
Vuonna 2005 Savolainen sai Rudolf Koivu -palkinnon kuvituksestaan Leena Virtasen teoksessa *Pikku Xing*. Kolme Savolaisen kuvittamaa teosta on ollut Finlandia Junior -palkintoehdokkaana: Mirja Orvolan kirjoittama *Elmeri* (2000), Tove Appelgrenin *Vesta-Linnea mieli mustana* (2008) ja Karo Hämäläisen *Hurraa Helsinki!* (2012). Vuonna 2010 Savolainen oli Suomen ehdokas kansainvälisen H. C. Andersen -palkinnon saajaksi. Vuonna 2013 hän sai oppimateriaalikuvituksistaan Kuvittajat ry:n Kukko-palkinnon.

## Omat teokset
* 
* 
* 
* 
* 
* 
* 
* 

## Kirjallisuutta
* 

## Lähteet
Riikka Takala

**Riikka Takala** (s. 9. heinäkuuta 1970 Helsinki) on suomalainen kirjailija ja dramaturgi.

## Elämä
Takala on valmistunut Teatterikorkeakoulusta teatteritaiteen maisteriksi dramaturgilinjalta. Hän on kirjoittanut näytelmiä, tekstittänyt sarjakuvia ja opettanut luovaa kirjoittamista. Takalan esikoisteos, novellikokoelma *Koira nimeltä Onni ja muita onnettomuuksia*, ilmestyi 1997. Teos oli Helsingin Sanomien kirjallisuuspalkintoehdokas. Vuonna 2014 ilmestyi Takalan ensimmäinen romaani, akateemisen koulutuksen saaneiden naisten pätkätöitä ja pitkäaikaistyöttömyyttä käsittelevä *Ole hyvä*.

Takala on työskennellyt muun muassa puhelinmyyjänä, feissarina, vapaaehtoistyöntekijänä, tiedottajana, korukaupan myyjänä, kirjallisuuskriitikkona ja opettajana.

## Yksityiselämä
Takala kertoi vuonna 2017 raskaudestaan vuosien hedelmöityshoitojen jälkeen.

## Teoksia
* *Koira nimeltä Onni ja muita onnettomuuksia*: novelleja. Tammi 1997
* *Islantilaisia banaaneja*. Kaisaniemen dynamo, Helsinki 1998
* *Ole hyvä*: romaani. Atena, Helsinki 2014

## Suomennoksia
* *Nukuhan jo, Vesta-Linnea*; kirjoittanut Tove Appelgren; kuvittanut Salla Savolainen; suomentanut Riikka Takala. Tammi 2003

## Palkinnot
* J. H. Erkon kirjoituskilpailu 1996

## Lähteet

## Aiheesta muualla
* Riikka Takala Kirjasampo.fi:ssä
Raija Asikainen

**Raija Asikainen** (s. 1960) on suomalainen kirjailija. 

## Teoksia
* *Joku muu* : novelleja. Ensiapu-sarja 5. Like, Helsinki 1991

## Toimitustöitä
* Aune Asikainen : *Kesät kesiä, talvet talvia : polku Pohjois-Karjalasta Vantaalle* ; toimittanut Raija Asikainen. Aune Asikainen, Vantaa 2006

## Palkinnot
* J. H. Erkon kirjoituskilpailu 1990

## Lähteet
Oksilammi

**Oksilammi**  on Pirkanmaalla Hämeenkyrön ja Nokian rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.

## Maantieto
Järvi on 400 metriä pitkä, 200 leveä ja sen pinta-ala on 4,2 hehtaaria. Järveen laskee kolme tulo-ojaa, jotka tuovat vettä metsä- ja peltomailta. Järven itäpäässä sijaitsee luusua, josta lähtee 900 metriä pitkä Oksilamminoja. Se yhtyy Matalusjoen yläjuoksulla Pinsiönjokeen.

Järven ympärysmitta on noin 900 metriä. Rannat ovat peltomaiden keskellä, mutta rannoille on jätetty metsäisiä vyöhykkeitä. Rannan tuntumassa on muutama vapaa-ajan asunto. Hämeenkyrön ja Nokian välinen raja ylittää järven eteläpään. Itärannan yli kulkee voimalinja. Järvelle johtaa yhdystie 13791.

## Luonto ja kalastus
Järvi vaikuttaa umpeenkasvaneelta Maanmittaushallituksen ilmakuvissa. Oksilamminojassa on mahdollisesti purotaimenen elinympäristöä, jonka vuoksi onkiminen on ollut kiellettyä ojassa. Vuonna 1998 suoritetun koekalastuksen saaliiksi päätyi yleisiä kalalajeja: särki, hauki ja ahven. Särjen osuus saaliista oli yli puolet.

Järvi kuuluu Mahnalan- ja Sarkkilan osakaskunnille, mutta sen hoitovastuu on Mahnalan osakaskunnalla.

## Lähteet
Pyhäjoen Joki-Kiekko

**Pyhäjoen Joki-Kiekko** (PJK) on Pyhäjoella toimintansa vuonna 1994 aloittanut jääkiekkoseura, seuran edeltäjänä toimi Pyhäjoen Nuorisoseuran Kiekkoilijat (PNS). Kaudella 2018–2019 Edustusjoukkue pelaa Pohjoisen alueen II-divisioonassa. 

Joki-Kiekolla on kaudella 2015–2016 juniorijoukkueita viidessä ikäluokassa G-F-E-ja D-junioreissa, C-Junioreissa seura pelaa Raahen Jääkiekkoklubin kanssa yhteisjoukkueella.

Harrastejoukkueita löytyy kolme: PJK II (-35v), Team Issias (+35v) ja Miss Issias (Naiset)

Tehokkain PJK:n pelaaja kautta aikain on Kuusamon Pallo-Karhujen kasvatti Ville Moilanen. (2008–2015)

## Kasvatit pääsarjatasolla

*Jasmin Hulanmäki
*Aku Kestilä
*Eini Lehtinen
*Petteri Puhakka

## Lähteet

## Aiheesta muualla
* Pyhäjoen Joki-Kiekko
Wigwam Revisited

**Wigwam Revisited** on yhtye, jonka rumpali Jan Noponen ja kosketinsoittaja Mikko Rintanen perustivat vuonna 2010 soittamaan Wigwamin musiikkia. Yhtyeessä soittaa myös laulaja-urkuri Jukka Gustavson, kitaristi Pekka Nylund sekä basisti Petri Asiala. Joskus mukana on myös kosketinsoittaja Esa Kotilainen.

## Kokoonpano
*Jukka Gustavson, urut, laulu
*Mikko Rintanen, kosketinsoittimet, kitara, laulu
*Jan Noponen, rummut
*Pekka Nylund, kitara
*Petri Asiala, basso

## Kokoonpano 2023
*Jukka Gustavson, urut, laulu
*Mikko Rintanen, kosketinsoittimet, kitara, laulu
*Jan Noponen, rummut
*Puka Oinonen, kitara
*Janne Brunberg, basso

## Katso myös
*Wigwam
*Wigwam Experience
*BigJam 

## Lähteet

## Aiheesta muualla
*Wigwam Revisited Facebookissa
Tomas Mikael Bäck

**Tomas Mikael Bäck** (s. 18. helmikuuta 1946 Vaasa) on suomenruotsalainen kirjailija, runoilija ja kriitikko.

## Henkilöhistoria
Bäck syntyi Vaasassa ja työskenteli amanuenssina Vantaan kaupunginkirjastossa 1974-1979 ja osastonjohtajana 1979-1983. Hän on myös kirjoittanut arvosteluja *[[Hufvudstadsbladet]]iin* ja *[[Ny Tid]]* -lehteen.

## Kirjallinen tuotanto
Bäck julkaisi esikoisrunokokoelmansa *Andhämtning* 1972. Runojen ohella hän on julkaissut proosarunoja ja aforismeja.

## Teoksia
**Andhämtning* (1972)
**Och hastigt förstå* (1975)
**Början av ett år* (1977)
**Tills vi äger våra liv* (1980)
**Denna dag* (1982)
**Regnljus och snö* (1984)
**Språngmarsch på stället* (1985)
**Flytande avsatser* (1986)
**Frågare!* (1988)
**Spånkorg* (1990)
**Tilltal, diktantologi* (toim. Lars Lundkvistin kanssa 1992)
**Trädgårdssten* (1995)
**Memoarer och annan dikt* (1997)
**Sol-sordin* (2000)
**Väggvitt* (2003)
**Den sextonde månaden* (2005)
**Infjärdsbild* (2008)
**Med ålderns rätt* (toim. 2010)
**Fantasi C-dur* (2010)
**Brottyta* (2012)
**Vinterresa. Sjuttiotre dikter* (2014)
**De tysta gatorna* (2016)
* *Morgon* (2018)
* *Vers*, Schildts & Söderströms 2020
* *Inställningar*, Schildts & Söderströms 2022

## Runosuomennoksia antologioissa
Lähde:
* *Etupainoinen pyrstötähti: suomenruotsalaista nykyrunoutta* toim. Tarja Roinila. Helsinki: WSOY 2000 
* *Talvi on hiljaisuutta ja vastarintaa: uutta suomenruotsalaista lyriikkaa*, toim. Merja-Riitta Stenroos, Helsinki: WSOY  1986 

## Lähteet

## Aiheesta muualla
* Schildts & Söderströmsin kirjailijaesittely
Korpijärvi (Nokia)

**Korpijärvi**  on Pirkanmaalla Nokialla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.

## Maantieto
Järvi on 400 metriä pitkä, 100 metriä leveä ja sen pinta-ala on 2,7 hehtaaria. Se sijaitsee laajemman Korpijärvensuon reunassa ja 30 metriä korkean mäen alapuolella. Suo on ojitettu ja yksi suo-ojista laskee järveen. Järven valuma-alueella ei ole asutusta tai viljelyä. Järven länsipäässä sijaitsee luusua, josta lähtee laskuoja alas rinnettä yhtyen Korpijärvensuon suo-ojaan. Vedet virtaavat alas Fredrikinkorpea ja yhtyvät Blummanojaan, joka yhtyy Matalusjokeen Ala-Pinsiön Pinsiönniityllä. Veden keskiviipymä järvessä on noin 124 vuorokautta.

Järvelle pääsee sekä Ylöjärven että Ala-Pinsiön suunnilta metsäautotietä myöten. Järvi on asumaton.

## Veden laatu
Korpijärven vedenlaatua on tutkittu vuonna 1995. Silloin järven pintavesi oli kirkasta ja väriltään ruskeaa humuspitoista vettä. Humuspitoisuus oli laskenut veden happamuusasteen esimerkiksi rapujen kannalta liian alhaiseksi. Veden ravinnetaso oli lievästi reheville järville ominainen. Koska veden happipitoisuus oli järven pohjakerroksissa alentunut, oli veteen liuennut lisää ravinteita. Sisäinen kuormitus oli kuitenkin vähäistä. Vedenlaatu oli tutkimusajankohtana tyydyttävän ja välttävän rajalla.

## Natura 2000
Järven ympäristö on liitetty Natura 2000-ohjelmassa Kaakkurinjärvien alueeseen (tunnus: FI0333004). Järvi ei kuulu itse alueeseen, mutta Korpijärvensuo ja etelässä kohoava mäki kuuluvat.

## Katso myös
* Luettelo Suomen Natura 2000 -alueista

## Lähteet
Tuula Hortamo

**Tuula Hortamo** (17. kesäkuuta 1943 Porvoo – 4. huhtikuuta 2025 Iisalmi) oli suomalainen Pohjois-Savossa Vieremällä asunut toimittaja ja runoilija.

Hortamon vanhemmat olivat kansakoulunopettaja, runoilija Kalervo Hortamo ja opettaja Sirkka Lassila. Tuula Hortamo työskenteli toimittajana muun muassa *[[Iisalmen Sanomat|Iisalmen Sanomissa]]*. Hänen esikoisteoksensa runokokoelma *Kuuntelen maan kierroksia* ilmestyi 2005.

## Teoksia
* *Pätö rustoojat* ; kirj. Tuula Hortamo ym. Vieremän kansalaisopiston kirjoittajapiiri, Vieremä 1994
* *Puoli vuosisataa vammaisten asialla 1946-1996* ; kirjoittaja Tuula Hortamo ; kuvat ja kansi Pertti Laajalahti. Iisalmen invalidit, iisalmi 1996
* *Kuuntelen maan kierroksia* : runoja. Tai-teos, Helsinki 2005
* *Karbidia ja korviketta : tarinoita sota-ajalta ja sen jälkeen* ; kirjoittajat Tuula Hortamo ym. ; piirrokset Timo Juntunen. Kirjoittajaryhmä Karsikko, Vieremä 2007
* *Takki tuulta täynnä* : runoja. Tai-teos, Helsinki 2008
* *Ihmisen tie : Kirjoittajaryhmä Karsikon kokoelma teistä* ; toimittanut Teppo Kulmala. Kirjoittajaryhmä Karsikko, Vieremä 2011

## Toimitustöitä
* *Aholta tuulee* ;  antologiatoimikunta Tuula Hortamo, Leo Puurunen ja Marjatta Voutilainen. Ylä-Savon kirjallinen yhdistys Panu, Vieremä 2002

## Palkinnot
* Ylä-Savon kirjallinen yhdistys Panu ry:n "Köyhän nauris''-palkinto 2006

## Lähteet
Abakus (arkkitehtuuri)

**Abakus** (, ) eli katelaatta on klassisessa arkkitehtuurissa pylvään kapiteelin ja entablementin eli palkiston väliin sijoitettu sileä, yleensä nelikulmainen laatta.

Abakuslaatta oli yleensä leveämpi kuin sen kannattama palkiston alin osa eli arkkitraavipalkki. Antiikin kreikkalaisessa arkkitehtuurissa abakus oli doorilaisessa pylväsjärjestelmässä yleensä varsin yksinkertainen ja paksumpi, kun taas joonialaisessa pylväsjärjestelmässä se oli ohuempi ja saattoi olla koristeellisemmin kaiverrettu. Vastaava kivilaatta pylvään alla on nimeltään plintti.

## Lähteet
3-hydroksivoihappo

**3-hydroksivoihappo** eli **β-hydroksivoihappo** (C4H8O3) on karboksyylihappoihin kuuluva orgaaninen yhdiste.  

3-hydroksivoihappo on yksi yleisimpiä ihmisen elimistössä syntyviä ketoaineita. Sitä muodostuu ketoositilan yhteydessä. Esimerkiksi diabetesta sairastavilla 3-hydroksivoihapon R-enantiomeeria voi erittyä virtsaan jopa 30 g vuorokaudessa. 

## Ominaisuudet
Huoneenlämpötilassa 3-hydroksivoihappo on valkoista kiteistä ainetta tai raseemisena seoksena väritöntä siirapinkaltaista nestettä. Yhdiste liukenee erittäin hyvin veteen, etanoliin ja dietyylieetteriin ja niukasti bentseeniin. 3-hydroksivoihappo on heikko happo ja sen pK<sub>a</sub>-arvo on 4,39. Yhdiste on optisesti aktiivinen ja sen R-enantiomeerin (CAS 625-72-9) ominaiskiertokyky on −24,5° ja S-enantiomeerin (CAS 6168-83-8) ominaiskiertokyky on +24,5°. Tislattaessa 3-hydroksivoihappoa se hajoaa helposti krotonihapoksi ja vedeksi.

## Teollinen valmistus ja käyttö
Beeta-hydroksivoihapon raseemista seosta voidaan valmistaa hydrolysoimalla β-butyrolaktonia, hapettamalla 3-hydroksibutanaalia, pelkistämällä asetoetikkahappoa tai sen estereitä emäksisissä olosuhteissa natriumamalgaamilla, kuumentamalla krotonihappoa laimeassa happoliuoksessa tai käsittelemällä krotonitriiliä hydroksideilla.

Beeta-hydroksivoihapon R-isomeerista voidaan tuottaa eräiden bakteerien avulla polyhydroksialkanoaatteihin kuuluvaa poly-(R)-3-hydroksibutyraatti-nimistä biopolymeeriä. Kyseessä on biohajoava, termoplastinen ja optisesti aktiivinen polymeeri. Tätä polymeeriä tuottavat erityisesti *[[Alcaligenes]]*-suvun bakteerit. Poly-(R)-3-hydroksibutyraattia voidaan käyttää periaatteessa esimerkiksi maaperässä hitaasti biohajoavan muovin raaka-aineena.

## Terveysvaikutukset
Tutkimuksissa on havaittu, että elimistön lisääntynyt beeta-hydroksivoihappopitoisuus lievittää esimerkiksi rappeuttavien aivosairauksien, sydän- ja verisuonisairauksien sekä syöpien aiheuttamia oireita.

## Lähteet

## Aiheesta muualla
*Movet, laboratoriokäsikirja: Betahydroksibutyraatti (betahydroksivoihappo)
*Human Metabolome Database: 3-Hydroxybutyric acid 
*Human Metabolome Database: (R)-3-Hydroxybutyric acid 
*Human Metabolome Database: (S)-3-Hydroxybutyric acid 
*Food Component Database (FooDB): 3-Hydroxybutanoic acid 
*Kyoto Encyclopedia of Genes and Genomes (KEGG): (R)-3-Hydroxybutanoic acid
Gunnar Erdtman

**Gunnar Erdtman** (28. marraskuuta 1897 Hjorted – 18. helmikuuta 1973) oli ruotsalainen kasvitieteilijä. Erdtman oli yksi nykyaikaisen siitepölyntutkimuksen (palynologian) kehittäjistä. Hänelle myönnettiin professorin arvonimi vuonna 1954.

Hänen nimeämien kasvien tieteellisen nimen perässä käytetään nimen jälkeen liittettävää auktorilyhennettä **Erdtman**.

## Lähteet

## Aiheesta muualla
*
György Mészáros

**György Mészáros** (30. huhtikuuta 1933 Budapest – 14. syyskuuta 2015) oli unkarilainen ratameloja, olympiamitalisti, maailman- ja euroopanmestari. Hän meloi usein András Szenten parina. Mészárosin tytär Erika Mészáros oli ratamelonnan olympiavoittaja.

Mészáros saavutti 1&nbsp;000 metrin kajakkikaksikkossa ja 4×500 metrin kajakkiviestissä olympiahopeaa Rooman kesäolympialaisissa 1960. Tokion kesäolympialaisissa 1964 hän sijoittui Unkarin 1&nbsp;000 metrin kajakkinelikkojoukkueessa neljänneksi ja 1&nbsp;000 metrin kajakkikaksikoissa viidenneksi. Maailmanmestaruuskilpailuista Szente saavutti viisi mitalia, joista yksi oli kultainen. EM-kilpailuista Mészáros voitti yhteensä 11 mitalia, joista kaksi oli kultaista.

Mészáros kuoli 82-vuotiaana 14. syyskuuta 2015.

## Lähteet
* György Mészáros Bio, Stats and Results  Olympics at Sports-Reference.com 

### Viitteet

## Aiheesta muualla